Συζήτηση:Δημοκρατική Συμμαχία

message: Πως ακριβώς έχει 5 βουλευτές το κόμμα; Αφενός, επισήμως δεν έχει σχηματιστεί κοινοβουλευτική ομάδα. Αφετέρου, οι βουλευτές που διαγράφηκαν από την Νέα Δημοκρατία δεν άκουσα να δηλώνουν ότι προσχωρούν στη Δημοκρατική Συμμαχία. Τουλάχιστον ο Κοντογιάννης και ο Αυγενάκης δήλωσαν σαφώς "ανεξάρτητοι". --geraki Talk 20:35, 26 Νοεμβρίου 2010 (UTC)
Προχώρησε στις απαραίτητες διορθώσεις. Ασφαλώς και δεν έχει 5 βουλευτές. --Ttzavarasσυζήτηση 20:44, 26 Νοεμβρίου 2010 (UTC)
Μήπως το υπέρ του μηχανισμού διάσωσης της Ελλάδας από την οικονομική κρίση να το αλλάζαμε σε υπερ της ψήφισης του μνημονίου; Ο μηχανισμός διάσωσης είναι κάτι το υποκειμενικό.--Diu 16:15, 28 Νοεμβρίου 2010 (UTC)
Διόρθωση στο άρθρο: η Δημοκρατική Συμμαχία δεν είναι κεντροδεξιό κίνημα, αλλά φιλελεύθερο-κεντρώο. Απόδειξη: δεν εντάχθηκε στο Ευρωπαϊκό Λαϊκό Κόμμα, όπου ανήκουν τα κεντροδεξιά κόμματα της Ευρώπης, αλλά στην Ομάδα των Φιλελεύθερων πολιτικών κομμάτων της Ευρώπης. Η Δημοκρατική Συμμαχία είναι στην ουσία ένα "ανοιχτό" -για όλους του πολίτες- πολιτικό κόμμα, το οποίο δεν χαρακτηρίζει τους ανθρώπους με βάση την ιδεολογία τους, αλλά αποκλειστικό σκοπό έχει να ασχοληθεί με τα πραγματικά προβλήματα της κοινωνίας και να βοηθήσει στην βελτίωση της ποιότητας ζωής.
replies: text: Χρειάζεται πηγή. Φυσικά δεν εννοώ το καταστατικό του κόμματος γιατί είναι υποκειμενικό. Το αν είναι δεξιό, κεντρώο, φιλελεύθερο, νεοφιλευθέρο χρειάζεται τεκμηρίωση. Στη συγκεκριμένη περίπτωση αρκούν έγκριτες εφημερίδες, ή κάποια έγκριτη έρευνα π.χ. έρευνα και κριτήρια της Ε.Ε. Οι συλλογισμοί μπορεί να είναι 100% σωστοί, αλλά δεν είναι κατάλληλοι για τη Βικιπαίδεια, δε λειτουργεί με βάση τη λογική, αλλά με βάση τα τεκμήρια.
Για το γεγονός ότι η Δημοκρατική Συμμαχία εντάχθηκε στην Συμμαχία των Φιλελεύθερων κομμάτων της Ευρώπης, σας παραπέμπω στη σελίδα http://www.alde.eu/alde-group/alde-across-europe-map-member-state/country/?tx_flowchart_pi2[showCountry]=41
Δεύτερον: το καταστατικό του κόμματος της Δημοκρατικής Συμμαχίας απαγορεύει τη διαγραφή οποιουδήποτε στελέχους ή μέλους του κόμματος, που έχει ή διατυπώνει αντίθετη άποψη προς την ηγεσία του κόμματος. Αυτό αποτελεί μία πρωτοτυπία για το πολιτικό σύστημα της Ελλάδος. Επίσης, όταν ανακοινώθηκε η ίδρυση της Δημοκρατικής Συμμαχίας, δημοσιοποιήθηκε  ότι ο κάθε πολίτης μπορεί να στείλει τις προτάσεις του (για οποιοδήποτε θέμα) στο κόμμα αυτό, οι οποίες στη συνέχεια θα τύχουν επεξεργασίας. Κατά συνέπεια το τεκμήριο και η πρακτική συνηγορούν στον φιλελεύθερο χαρακτήρα του κινήματος, της  Δημοκρατικής Συμμαχίας.
Δε λειτουργεί έτσι για δύο λόγους. Πρώτον, ο τυπικός λόγος. Δε μπορείς να γράφεις συμπεράσματα μέσα στη Βικιπαίδεια, γιατί είναι πρωτότυπη έρευνα. Δεύτερον, ο πρακτικός λόγος. Φιλελεύθερος σαν πολιτικός όρος δε σημαίνει αυτόν που δίνει κάποιου είδους ελευθερίες στα μέλη του αλλά συγκεκριμένο πολιτικό και ιδεολογικό προσανατολισμό. Δεν είμαι ειδικός, αλλά γενικά φιλελεύθερη ιδεολογία, είναι η ιδεολογία σύμφωνα με την οποία σε μια κοινωνία θα πρέπει το κράτος να παραχωρεί ελευθερίες στην κοινωνία, ώστε αυτή να αναπτυχθεί μέσω της ιδιωτικής προτοβουλίας. Κατά μία άποψη θα μπορούσε ένα φιλελεύθερο κόμμα να είναι αυταρχικό στις εσωτερικές του διαδικασίες. Χρειάζεται πηγή για να χαρακτηριστεί φιλελεύθερο, έχει συγκεκριμένο περιεχόμενο από την άποψη της πολιτικής επιστήμης. Όσων αφορά τα τεκμήρια που παρουσιάζεις μπορούμε να πούμε ότι (αν ισχύουν) το κόμμα είναι ανοιχτό και ανεκτικό σε διάφορες απόψεις.
Μπορώ να γράφω ελεύθερα γιατί κάνουμε ελεύθερη συζήτηση. Είμαι κόσμιος, άλλωστε.
Εάν δεν είναι η Δημοκρατική Συμμαχία φιλελεύθερο κόμμα, ποιος είναι τελικά φιλελεύθερος? Αυτός που δεν δίνει την ελευθερία του λόγου στους άλλους και τους διαγράφει όποτε γουστάρει, υπηρετώντας συμφέροντα ή αυτοί που δημιούργησαν κομματικό κράτος και οδήγησαν την Ελλάδα στην χρεοκοπία.
Η Δημοκρατική Συμμαχία δεν εντάχθηκε ούτε στην κεντροδεξιά ούτε στην κεντροαριστερή ομάδα του ευρωπαϊκού κοινοβουλίου. Στην Δημοκρατική Συμμαχία χωρούν όλοι (δεξιοί, κεντρώοι, αριστεροί). Δίνει την δυνατότητα στον καθένα, όχι μόνο να εκφράζει την άποψη του ελεύθερα, αλλά και να προτείνει οτιδήποτε, χωρίς να κινδυνεύει με διαγραφή. Στα άλλα κόμματα δεν ισχύει αυτό. Κατά συνέπεια η Δημοκρατική Συμμαχία είναι ένα κόμμα 1000% φιλελεύθερο και πολύ πρωτότυπο, σέβεται τον πολίτη. Είναι ευτύχημα που λειτουργεί στην Ελλάδα ένα αξιόλογο  φιλελεύθερο κόμμα ύστερα από 42 ολόκληρα χρόνια.
Αγαπητοί φίλοι, όλα τα παραπάνω είναι δικά σας συμπεράσματα, τα οποία στηρίζονται ασφαλώς στις ιδέες σας. Θα ήθελα να υπενθυμίσω ότι η ΒΠ δεν είναι φόρουμ όπου παρουσιάζουμε τις ιδέες/απόψεις μας, αλλά είναι εγκυκλοπαίδεια και ως τέτοια πρέπει να αντιμετωπίζεται. Η εγκυκλοπαίδεια δεν προάγει ιδέες, δεν βγάζει συμπεράσματα, απλώς εκθέτει τα γεγονότα ως έχουν στηριζόμενη σε τρίτες, ανεξάρτητες και αξιόπιστες πηγές και από αυτό το σημείο και ύστερα κάθε αναγνώστης βγάζει τα συμπεράσματά του. --Ttzavarasσυζήτηση 08:36, 22 Ιουλίου 2011 (UTC)
Αυτό που λες αγαπητέ φίλε ισχύει μόνο για το Άρθρο. Στο Άρθρο γίνεται απλώς καταγραφή των γεγονότων. Στο Πεδίο της συζήτησης είναι διαφορετικά, γίνεται ελεύθερη συζήτηση. Και αν είναι κόσμιος κανείς, δεν υπάρχει πρόβλημα.
Στις σελίδες συζήτησης δεν πρέπει να γίνεται ελεύθερη και γενική συζήτηση καθώς δεν είναι forum η Wikipedia. Αποδεκτές είναι οι συζητήσεις επί συγκεκριμένων ζητημάτων που έχουν προκύψει από το περιεχόμενο του άρθρου με σκοπό πάντα την επιμέλεια και την καλύτερη εξέλιξή του. Οπότε θα παρακαλούσα να μην ξεφεύγετε γενικά και αόριστα στις σελίδες συζητήσεων.--Diu 11:37, 22 Ιουλίου 2011 (UTC).
Έχετε δίκαιο, στο Πεδίο Συζήτηση δεν πρέπει να γίνεται τελείως ελεύθερη συζήτηση, πλην όμως εγώ απήντησα επί συγκεκριμένου που αφορά στο Άρθρο και έκανα διόρθωση. Είπα, δηλαδή ότι η Δημοκρατική Συμμαχία (ΔΣ) δεν είναι κεντροδεξιά, αλλά φιλελεύθερη κεντρώα. Και για να αποδείξω τον ισχυρισμό μου ανέφερα, παραπέμποντας σε πηγή, ότι η ΔΣ εντάχθηκε στη Συμμαχία των Φιλελεύθερων κομμάτων στο Ευρωκοινοβούλιο. Και αφού γράφτηκε ότι αυτό δεν παίζει ρόλο, τότε έγραψα-αναφέρθηκα σε πρακτικές που υιοθετεί η Δημοκρατική Συμμαχία, οι οποίες –κατά  την άποψη μου- την καθιστούν φιλελεύθερη.
Στο σημείο αυτό αγαπητέ φίλε, θα μου επιτρέψετε, «να τραβήξω μία γραμμή». Ξέρετε γιατί κυνηγούν την κυρία Ντόρα Μπακογιάννη?? 1ον επειδή είναι η κόρη του κυρίου Κωνσταντίνου Μητσοτάκη και εάν είχε εκλεγεί στην ηγεσία της ΝΔ, αυτό θα «χαλούσε» κάποιους εκ’ των ένδον 2ον επειδή θα ήταν «σκληρός» αντίπαλος για το ΠΑΣΟΚ και 3ον επειδή δεν τη συμπαθούσε ο επιχειρηματίας Αλαφούζος. 
Αλλά, αυτά, αγαπητέ μου φίλε, δεν θα έπρεπε να μας ενδιαφέρουν καθόλου, ακριβώς επειδή οι πολιτικοί θα πρέπει να επιλέγονται μόνο με βάση τις πολιτικές τους ικανότητες και το τι μπορούν να προσφέρουν στην κοινωνία και όχι για κανέναν άλλο λόγο. Η Ντόρα Μπακογιάννη «έπεσε θύμα» συνομωσίας ανθρώπων που δεν είχαν καμία συμπάθεια μεταξύ τους, απλά τους βόλευε να μην εκλεγεί (η κυρία Μπακογιάννη) στην ηγεσία της Νέας Δημοκρατίας.
Θα σας παρακολούσα να μην τραβήξετε πάλι γραμμή γιατί έχετε την τάση να ξεφεύγετε από την συζήτηση (φαίνεται στην δεύτερή σας παράγραφο). Φιλικά--Diu 23:53, 22 Ιουλίου 2011 (UTC)
Καλώς, ελήφθη!

message: Υπάρχει κάποια εγκυκλοπαιδική αξία στην καταλογογράφηση της οργανωτικής δομής; Προτείνω να διαγραφεί P.a.a (συζήτηση) 12:16, 18 Αυγούστου 2013 (UTC)
thread_title:  Διαγραφή της ενότητας Οργάνωση